
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 700 

24 Απριλίου 2015 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Συγκρότηση της Επιτροπής Παρακολούθησης του 
Επιχειρησιακού Προγράμματος «Μεταρρύθμιση 

Δημόσιου Τομέα» . 1 

Σύσταση Πολιτικού Γραφείου του Αναπληρωτή 
Υπουργού Οικονομίας, Υποδομών, Ναυτιλίας και 
Τουρισμού, και ενιαίων θέσεων Ειδικών Συμβού¬ 
λων - Συνεργατών, μετακλητών διοικητικών υπαλ¬ 


λήλων. 2 

ΑΠΟΦΑΣΕΙ Σ 

Αριθμ. 610 (1) 


Συγκρότηση της Επιτροπής Παρακολούθησης του Επι¬ 
χειρησιακού Προγράμματος «Μεταρρύθμιση Δημό¬ 
σιου Τ ομέα» 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ, ΥΠΟΔΟΜΩΝ, ΝΑΥΤΙΛΙΑΣ 
ΚΑΙ ΤΟΥΡΙΣΜΟΥ - ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά όργανα» που κυρώθηκε με 
το άρθρο 1 του Π.δ. 63/2005 «Κωδικοποίηση της νομο¬ 
θεσίας για την Κυβέρνηση και τα Κυβερνητικά Όργανα» 
(ΦΕΚ Α' 98) 

2. Τις διατάξεις του ν. 4314/2014 «Α) Για τη διαχείριση, 
τον έλεγχο και την εφαρμογή αναπτυξιακών παρεμ¬ 
βάσεων για την προγραμματική περίοδο 2014-2020, Β) 
Ενσωμάτωση της Οδηγίας 2012/17 του Ευρωπαϊκού Κοι¬ 
νοβουλίου και του Συμβουλίου της 13ης Ιουνίου 2012 (ΕΕ 
Ε 156/16.6.2012) στο ελληνικό δίκαιο, τροποποίηση του ν. 
3419/2005 (Α' 297) και άλλες διατάξεις» (ΦΕΚ Α' 265) και 
ιδίως των άρθρων 24 και 58 (παρ. 6) αυτού. 

3. Τον Κανονισμό (ΕΕ) αριθ. 1303/2013 του Ευρωπαϊκού 
Κοινοβουλίου και του Συμβουλίου της 17ης Δεκεμβρίου 
2013 περί καθορισμού κοινών διατάξεων για το Ευρω¬ 
παϊκό Ταμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό Γε- 
ωργικό Ταμείο Αγροτικής Ανάπτυξης και το Ευρωπαϊκό 


Ταμείο Θάλασσας και Αλιείας και περί καθορισμού γενι¬ 
κών διατάξεων για το Ευρωπαϊκό Ταμείο Περιφερειακής 
Ανάπτυξης, το Ευρωπαϊκό Κοινωνικό Ταμείο, το Ταμείο 
Συνοχής, το Ευρωπαϊκό Γεωργικό Ταμείο Αγροτικής 
Ανάπτυξης και το Ευρωπαϊκό Ταμείο Θάλασσας και Αλι¬ 
είας και για την κατάργηση του κανονισμού (ΕΚ) αριθ. 
1083/2006, και ιδίως τα άρθρα 47, 48, 49 και 110 αυτού. 

4. Τον Κανονισμό (ΕΕ) αριθ. 1301/2013 του Ευρωπαϊκού 
Κοινοβουλίου και του Συμβουλίου της 17ης Δεκεμβρίου 
2013 σχετικά με το Ευρωπαϊκό Ταμείο Περιφερειακής 
Ανάπτυξης και για τη θέσπιση ειδικών διατάξεων σχε¬ 
τικά με τον στόχο «Επενδύσεις στην ανάπτυξη και την 
απασχόληση» και για την κατάργηση του κανονισμού 
(ΕΚ) αριθ. 1080/2006. 

5. Τον Κανονισμό (ΕΕ) αριθ. 1304/2013 του Ευρωπαϊκού 
Κοινοβουλίου και του Συμβουλίου της 17ης Δεκεμβρί¬ 
ου 2013 για το Ευρωπαϊκό Κοινωνικό Ταμείο και την 
κατάργηση του κανονισμού (ΕΚ) αριθ. 1081/2006 του 
Συμβουλίου. 

6. Τον κατ’ εξουσιοδότηση κανονισμό (ΕΕ) αριθ. 
240/2014 της Επιτροπής της 7ης Ιανουάριου 2014 σχε¬ 
τικά με τον ευρωπαϊκό κώδικα δεοντολογίας για την 
εταιρική σχέση στο πλαίσιο των ευρωπαϊκών διαρθρω¬ 
τικών και επενδυτικών ταμείων. 

7. Την με αριθμό Θ(2014) 10138 ΐϊηθΙ/17.122014 απόφαση 
της Ευρωπαϊκής Επιτροπής για την έγκριση του Επι¬ 
χειρησιακού Προγράμματος «Μεταρρύθμιση Δημοσίου 
Τομέα». 

8. Το Π.δ. 4/2002 «Εκτέλεση ενεργειών τεχνικής βο¬ 
ήθειας - στήριξης και διαχείριση αντίστοιχων πόρων» 
(ΦΕΚ Α'3). 

9. Την εισήγηση της Διαχειριστικής Αρχής του Επι¬ 
χειρησιακού Προγράμματος «Μεταρρύθμιση Δημοσίου 
Τομέα». 

10. Το Π.δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων» (ΦΕΚ Α' 24). 

11. Το Π.δ. 25/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ Α' 21). 

12. Τ ο γεγονός ότι από την έκδοση της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Συγκρότηση της Επιτροπής Παρακολούθησης του 
Επιχειρησιακού Προγράμματος 

Συγκροτείται Επιτροπή Παρακολούθησης του Επι¬ 
χειρησιακού Προγράμματος «Μεταρρύθμιση Δημοσίου 
Τομέα», αποτελούμενη από τους κάτωθι: 

I. Πρόεδρος της Επιτροπής Παρακολούθησης του Επι¬ 
χειρησιακού Προγράμματος «Μεταρρύθμιση Δημοσίου 
Τομέα» ορίζεται ο Γενικός Γραμματέας Εσωτερικών, με 
αναπληρωτή του τον Ειδικό Γραμματέα Διαχείρισης 
Τομεακών ΕΠ του ΕΚΤ , ο οποίος εποπτεύει τη Διαχει¬ 
ριστική Αρχή του Επιχειρησιακού Προγράμματος. 

II. Μέλη' της Επιτροπής Παρακολούθησης του Επι¬ 
χειρησιακού Προγράμματος «Μεταρρύθμιση Δημοσίου 
Τομέα», με δικαίωμα ψήφου είναι: 

α) Εκπρόσωποι των αρχών διαχείρισης, συντονισμού 
και πιστοποίησης. 

1. Ο Γενικός Γραμματέας Δημοσίων Επενδύσεων - 
ΕΣΠΑ με αναπληρωτή του, τον προϊστάμενο της Εθνικής 
Αρχής Συντονισμού ΕΣΠΑ (ΕΑΣ). 

2. Ο Ειδικός Γραμματέας Διαχείρισης Τομεακών ΕΠ 
του ΕΚΤ. 

3. Ο Προϊστάμενος της Ειδικής Υπηρεσίας Συντονι¬ 
σμού της Εφαρμογής (ΕΥΣΕ) της ΕΑΣ. 

4. Ο Προϊστάμενος της Ειδικής Υπηρεσίας Συντονι¬ 
σμού και Παρακολούθησης Δράσεων Ευρωπαϊκού Κοι¬ 
νωνικού Ταμείου (ΕΥΣΕΚΤ). 

5. Ο Προϊστάμενος της Ειδικής Υπηρεσίας Διαχείρι¬ 
σης του Επιχειρησιακού Προγράμματος «Μεταρρύθμιση 
Δημοσίου Τομέα». 

6. Ο Προϊστάμενος της Ειδικής Υπηρεσίας Διαχείρισης 
του Επιχειρησιακού Προγράμματος «Ανάπτυξη Ανθρώ¬ 
πινου Δυναμικού, Εκπαίδευση και Δια Βίου Μάθηση». 

7. Ο Προϊστάμενος της Ειδικής Υπηρεσίας Αρχή Πι¬ 
στοποίησης και Εξακρίβωσης Συγχρηματοδοτούμενων 
Προγραμμάτων. 

β) Εκπρόσωποι δημοσίων αρχών, ειδικών υπηρεσιών 
και επιτελικών δομών υπουργείων και της ΜΟΔ. 

8. Ο Γενικός Γραμματέας του Υπουργείου Εργασίας 
και Κοινωνικής Αλληλεγγύης/ή εκπρόσωπός του. 

9. Η Γενική Γραμματέας Ισότητας των Φύλων/ή εκ¬ 
πρόσωπός της. 

10. Ο Γενικός Γραμματέας Τηλεπικοινωνιών και Τα¬ 
χυδρομείων του Υπουργείου Οικονομίας, Υποδομών, 
Ναυτιλίας και Τουρισμού/ή εκπρόσωπός του. 

11. Ο Γενικός Γραμματέας του Υπουργείου Δικαιοσύ¬ 
νης, Διαφάνειας και Ανθρωπίνων Δικαιωμάτων/ή εκ¬ 
πρόσωπός του. 

12. Ο Γενικός Γραμματέας Δημοσίων Εσόδων του 
Υπουργείου Οικονομικών/ή εκπρόσωπός του. 

13. Ο Γ ενικός Γ ραμματέας Δημοσιονομικής Πολιτικής 
του Υπουργείου Οικονομικών/ή εκπρόσωπός του. 

14. Ο Γενικός Γραμματέας Κοινωνικών Ασφαλίσεων 
του Υπουργείου Εργασίας Κοινωνικής Ασφάλισης και 
Κοινωνικής Αλληλεγγύης/ή εκπρόσωπός του. 

15. Ο Γενικός Γραμματέας Υγείας του Υπουργείου 
Υγείας/ή εκπρόσωπός του. 

16. Ο Πρόεδρος του ΕΚΔΔΑ. 

17. Ο Γ ενικός Επιθεωρητής Δημόσιας Διοίκησης. 

18. Ο Συνήγορος του πολίτη. 

1 Για τη σύνθεση της Επιτροπής Παρακολούθησης λαμβάνεται 

υπόψη ο Κανονισμός (ΕΕ) 240/2014 της Επιτροπής σχετικά με τον ευρωπαϊκό 
κώδικα δεοντολογίας για την εταιρική σχέση στο πλαίσιο των ευρωπαϊκών 
διορθρωτικών και επενδυτικών ταμείων. 


19. Εκπρόσωπος της ΜΟΔ ΑΕ. 

γ) Εκπρόσωποι ΕΝΠΕ και ΚΕΔΕ. 

20. Εκπρόσωπος της Ένωσης Περιφερειών Ελλάδας 
(ΕΝΠΕ). 

21. Εκπρόσωπος της Κεντρικής Ένωσης Δήμων Ελλά¬ 
δας (ΚΕΔΕ). 

δ) Εκπρόσωποι οικονομικών, κοινωνικών εταίρων και 
Μη Κυβερνητικών Οργανώσεων. 

22. Εκπρόσωπος της Εθνικής Συνομοσπονδίας Ατόμων 
με Αναπηρία (ΕΣΑΜΕΑ). 

23. Εκπρόσωπος της ΑΔΕΔΥ. 

24. Εκπρόσωπος της Γ ενικής Συνομοσπονδίας Εργα¬ 
τών Ελλάδος (ΓΣΕΕ). 

25. Εκπρόσωπος της Γ ενικής Συνομοσπονδίας Επαγ- 
γελματιών Βιοτεχνών Εμπόρων Ελλάδας (ΓΣΕΒΕΕ). 

26. Εκπρόσωπος της Εθνικής Συνομοσπονδίας Ελλη¬ 
νικού Εμπορίου (ΕΣΕΕ). 

27. Εκπρόσωπος του Συνδέσμου Ελληνικών Βιομηχα¬ 
νιών (ΣΕΒ). 

28. Εκπρόσωπος της Ομοσπονδίας Εθελοντικών μη 
Κυβερνητικών Οργανώσεων. 

III. Στην Επιτροπή Παρακολούθησης του Επιχειρησι¬ 
ακού Προγράμματος «Μεταρρύθμιση Δημοσίου Τομέα» 
συμμετέχουν χωρίς δικαίωμα ψήφου οι ακόλουθοι: 

1. Εκπρόσωπος της Επιτροπής Δημοσιονομικού Ελέγ¬ 
χου (ΕΔΕΑ). 

2. Εκπρόσωπος της Γενικής Διεύθυνσης Δημοσίων 
Επενδύσεων. 

3. Εκπρόσωπος της Γ ενικής Δ/νσης Απασχόλησης της 
Ευρωπαϊκής Επιτροπής. 

4. Εκπρόσωπος της Γενικής Δ/νσης Περιφερειακής 
Ανάπτυξης της Ευρωπαϊκής Επιτροπής. 

5. Εκπρόσωπος της Ευρωπαϊκής Τράπεζας Επενδύ¬ 
σεων. 

6. Εκπρόσωπος της Ειδικής Υπηρεσίας Θεσμικής Υπο¬ 
στήριξης της ΕΑΣ. 

7. Εκπρόσωπος της Ειδικής Υπηρεσίας Στρατηγικής 
Σχεδιασμού και Αξιολόγησης της ΕΑΣ. 

8. Εκπρόσωπος της Ειδικής Υπηρεσίας Ολοκληρω¬ 
μένου Πληροφοριακού Συστήματος της ΕΑΣ. 

9. Εκπρόσωπος του Συνδέσμου Πληροφορικής και 
Επικοινωνιών Ελλάδος (ΣΕΠΕ). 

10. Εκπρόσωπος του Συνδέσμου Εταιριών Συμβούλων 
Μάνατζμεντ Ελλάδος (Σ.Ε.Σ.Μ.Α.). 

11. Εκπρόσωπος της Γενικής Διεύθυνσης Μεταρρυθ- 
μιστικής Πολιτικής και Ηλεκτρονικής Διακυβέρνησης 
του Υπουργείου Εσωτερικών και Διοικητικής Ανασυ¬ 
γκρότησης. 

12. Εκπρόσωπος της Γ ενικής Διεύθυνσης Διοικητικών 
και Οικονομικών Υπηρεσιών του Υπουργείου Εσωτερι¬ 
κών και Διοικητικής Ανασυγκρότησης (πρώην ΥΔΜΗΔ). 

13. Εκπρόσωπος της Γ ενικής Διεύθυνσης Αποκέντρω¬ 
σης και Τοπικής Αυτοδιοίκησης του Υπουργείου Εσω¬ 
τερικών και Διοικητικής Ανασυγκρότησης.. 

IV. Τα μέλη της Επιτροπής Παρακολούθησης, σε πε¬ 
ρίπτωση απουσίας ή κωλύματος, αναπληρώνονται από 
τους αναπληρωτές τους. Κάθε φορέας που εκπροσωπεί¬ 
ται στην Επιτροπή Παρακολούθησης ορίζει εγγράφως 
και γνωστοποιεί στην Ειδική Υπηρεσία Διαχείρισης του 
ΕΠ «Μεταρρύθμιση Δημοσίου Τομέα» τον εκπρόσωπό 
του και τον αναπληρωτή του, δηλώνοντας αντίστοι¬ 
χα και τις ηλεκτρονικές διευθύνσεις επικοινωνίας, οι 
οποίες θα χρησιμοποιηθούν για την πρόσβαση στην 
επιχειρησιακή πλατφόρμα «ΔΙΑΥΛΟΣ». Η ίδια διαδικασία 

ακολουθείται κάθε φορά που υπάρχει αντικατάσταση 
εκπροσώπου. Σε περίπτωση κωλύματος και του αναπλη¬ 
ρωματικού μέλους σε κάποια συνεδρίαση της Επιτροπής 
Παρακολούθησης, δύναται να ορίζεται εξουσιοδοτημένο 
πρόσωπο για συμμετοχή στη συγκεκριμένη συνεδρίαση. 

V. Στις συνεδριάσεις της Επιτροπής Παρακολούθησης 
μπορούν να προσκαλούνται μη μόνιμα μέλη, όπως ειδικοί 
επιστήμονες ή εμπειρογνώμονες. Επίσης δύνανται να 
συμμετέχουν ως παρατηρητές στελέχη των Υπουργεί¬ 
ων, των Περιφερειών, των Δήμων και λοιπών φορέων. 

Αρθρο 2 

Αποστολή της Επιτροπής Παρακολούθησης 
του Επιχειρησιακού Προγράμματος. 

I. Η Επιτροπή Παρακολούθησης έχει ως αποστολή να 
παρακολουθεί την εφαρμογή και την πρόοδο του Επι¬ 
χειρησιακού Προγράμματος «Μεταρρύθμιση Δημόσιου 
Τομέα», σύμφωνα με τα άρθρα 25, 47, 48, 49 και 110 του 
Κανονισμού (ΕΕ) αριθ. 1303/2013, καθώς και να εγκρίνει 
την εξειδίκευσή του. 

II. Ειδικότερα η Επιτροπή Παρακολούθησης εξετάζει: 

1. τα δημοσιονομικά στοιχεία, τους κοινούς και ειδι¬ 
κούς δείκτες του προγράμματος, συμπεριλαμβανομένων 
των μεταβολών στις τιμές των δεικτών αποτελεσμάτων, 
καθώς και κάθε άλλο ζήτημα/στοιχείο σχετικό με την 
εφαρμογή του Προγράμματος και την πρόοδο ως προς 
την επίτευξη των ποσοτικά προσδιορισμένων στόχων 
και των ορόσημων που ορίζονται στο πλαίσιο επιδόσε¬ 
ων και, κατά περίπτωση, τα αποτελέσματα ποιοτικών 
αναλύσεων. 

2. όλα τα λοιπά ζητήματα που επηρεάζουν την επίδο¬ 
ση του Επιχειρησιακού Προγράμματος. 

3. την πρόοδο στην εφαρμογή του σχεδίου αξιολό¬ 
γησης και την παρακολούθηση των συμπερασμάτων 
των αξιολογήσεων. 

4. την υλοποίηση της στρατηγικής επικοινωνίας. 

5. την υλοποίηση μεγάλων έργων. 

6. την τυχόν υλοποίηση κοινών σχεδίων δράσης. 

7. τις δράσεις για την προώθηση της ισότητας μεταξύ 
ανδρών και γυναικών, των ίσων ευκαιριών, για την κατα¬ 
πολέμηση των διακρίσεων, συμπεριλαμβανομένης της 
προσβασιμότητας για τα άτομα με αναπηρίες. 

8. την πρόοδο των δράσεων που αφορούν στην τήρη¬ 
ση των εκ των προτέρων αιρεσιμοτήτων που σχετίζο¬ 
νται με το Επιχειρησιακό Πρόγραμμα, εφόσον αυτές δεν 
είχαν εκπληρωθεί κατά την ημερομηνία υποβολής του. 

9. την πρόοδο δράσεων του Αρθρου 25 του Κανονι¬ 
σμού (ΕΕ) αριθ. 1303/2013, συναφών με τη στοχοθεσία 
του ΕΠ, ώστε να αποφευχθεί ο κίνδυνος της διπλής 
χρηματοδότησης.. 

10. την πρόοδο των παρεμβάσεων των κάθετων τομέ¬ 
ων πολιτικής του Επιχειρησιακού Προγράμματος. 

11. την εφαρμογή μέσων χρηματοοικονομικής τεχνικής, 
συμπεριλαμβανομένων των εκ των προτέρων αξιολογή¬ 
σεων, των εγγράφων στρατηγικής, της μεθοδολογίας 
για τις δαπάνες/ αμοιβές διαχείρισης και τις ετήσιες 
εκθέσεις σχετικά με τις πραγματοποιηθείσες πληρωμές 
των δαπανών αυτών. 

12. τις ετήσιες εκθέσεις ελέγχου ή τμήμα αυτών που 
αφορούν στο οικείο Επιχειρησιακό Πρόγραμμα. 

III. Η Επιτροπή Παρακολούθησης εξετάζει και εγκρίνει: 

1. την εξειδίκευσή του Επιχειρησιακού Προγράμματος 
και κάθε αναθεώρησή της 


2. τη μεθοδολογία και τα κριτήρια επιλογής των πρά¬ 
ξεων. 

3. τον ετήσιο προγραμματισμό προσκλήσεων του Ε.Π. 

4. τις ετήσιες και τις τελικές εκθέσεις υλοποίησης 

5. το σχέδιο αξιολόγησης για το Επιχειρησιακό Πρό¬ 
γραμμα και κάθε τροποποίησή του. 

6. τη στρατηγική επικοινωνίας για το Επιχειρησιακό 
Πρόγραμμα και κάθε τροποποίησή της. 

7. κάθε πρόταση της Διαχειριστικής Αρχής του ΕΠ για 
τροποποίηση του Επιχειρησιακού Προγράμματος πριν 
την υποβολή της στην Ευρωπαϊκή Επιτροπή. 

IV. Η Επιτροπή Παρακολούθησης του Επιχειρησιακού 
Προγράμματος «Μεταρρύθμιση Δημοσίου Τομέα» για 
την άσκηση των καθηκόντων της, έχει δικαίωμα πληρο¬ 
φόρησης για όλες τις παρεμβάσεις του ΕΠ. Ειδικότερα, 
κατόπιν αιτήματος της, έχει δικαίωμα πρόσβασης σε 
όλα τα έγγραφα που αφορούν στην επιλογή καθώς και 
την υλοποίηση των πράξεων, τηρουμένου του θεσμικού 
πλαισίουσε θέματα εμπιστευτικότητας και προστασίας 
ευαίσθητων προσωπικών δεδομένων. 

Αρθρο 3 

Λειτουργία της Επιτροπής Παρακολούθησης 
του Επιχειρησιακού Προγράμματος 

I. Η Επιτροπή Παρακολούθησης θεσπίζει τον εσωτε¬ 
ρικό κανονισμό λειτουργίας της κατόπιν εισήγησης της 
Ειδικής Υπηρεσίας Διαχείρισης του ΕΠ «Μεταρρύθμιση 
Δημοσίου Τομέα», σύμφωνα με τις οδηγίες της Εθνικής 
Αρχής Συντονισμού. 

Η Επιτροπή Παρακολούθησης εγκρίνει τον εσωτερικό 
κανονισμό λειτουργίας της κατά την πρώτη συνεδρίασή 
της. 

II. Οι δαπάνες για τη λειτουργία της Επιτροπής Παρα¬ 
κολούθησης καλύπτονται από τον προϋπολογισμό της 
Τεχνικής Βοήθειας του ΕΠ «Μεταρρύθμιση Δημοσίου 
Τ ομέα». 

Η ισχύς της παρούσας αρχίζει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2015 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΟΙΚΟΝΟΜΙΑΣ, ΥΠΟΔΟΜΩΝ, 

ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ ΝΑΥΤΙΛΙΑΣ ΚΑΙ ΤΟΥΡΙΣΜΟΥ 

ΝΙΚΟΛΑΟΣ ΒΟΥΤΣΗΣ ΓΕΩΡΓΙΟΣ ΣΤΑΘΑΚΗΣ 

-♦- 

Αριθμ. οικ.24849/317/Φ.1 (2) 

Σύσταση Πολιτικού Γραφείου του Αναπληρωτή Υπουρ¬ 
γού Οικονομίας, Υποδομών, Ναυτιλίας και Τουρισμού, 
και ενιαίων θέσεων Ειδικών Συμβούλων - Συνεργα¬ 
τών, μετακλητών διοικητικών υπαλλήλων. 

Ο ΥΠΟΥΡΓΟΣ 

ΟΙΚΟΝΟΜΙΑΣ, ΥΠΟΔΟΜΩΝ, 

ΝΑΥΤΙΛΙΑΣ ΚΑΙ ΤΟΥΡΙΣΜΟΥ - 
Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) των άρθρων 47, 55, 56, 57 και 90 του Π.δ. 63/2005 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα» (ΦΕΚ Α' 98), όπως ισχύει. 

β) των άρθρων 23 και 24 του νόμου 4320/2015 (ΦΕΚ 
Α' 29) «Ρυθμίσεις για τη λήψη άμεσων μέτρων για την 

αντιμετώπιση της ανθρωπιστικής κρίσης, την οργάνωση 
της Κυβέρνησης και των Κυβερνητικών Οργάνων και 
λοιπές διατάξεις». 

γ) του Π.δ. 109/2014 «Οργανισμός του Υπουργείου Υπο¬ 
δομών, Μεταφορών και Δικτύων» (ΦΕΚ Α' 176). 

δ) του Π.δ. 24/2015 (ΦΕΚ Α' 20) «Σύσταση και μετονο- 
μασία Υπουργείων, μεταφορά της Γ ενικής Γ ραμματείας 
Κοινωνικών Ασφαλίσεων» 

ε) του Π.δ. 25/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ Α' 21). 

στ) του Π.δ. 27/2015 (ΦΕΚ Α' 31) «Διορισμός Αναπλη¬ 
ρωτών Υπουργών». 

ζ) της υπ’ αριθμ. Υ136/2015 απόφασης του Πρωθυ¬ 
πουργού (ΦΕΚ Β' 389) «Σύσταση θέσεων Αναπληρωτών 
Υπουργών». 

η) της υπ’ αριθμ. Υ59/2015 απόφασης του πρωθυπουρ¬ 
γού (ΦΕΚ Β' 256) «Ανάθεση αρμοδιοτήτων στον Αναπλη¬ 
ρωτή Υπουργό Οικονομικών, Δημήτριο Μάρδα». 

0) της παρ. 3 του άρθρου 77 του νόμου 4270/2014 
«Αρχές δημοσιονομικής διαχείρισης και εποπτείας (εν¬ 
σωμάτωση της Οδηγίας 2011/85/ΕΕ) - δημόσιο λογιστικό 
και άλλες διατάξεις» (ΦΕΚ Α' 143), 

ι) του Π.δ. 113/2010 «Ανάληψη υποχρεώσεων από τους 
Διατάκτες» (ΦΕΚ Α' 194). 

2. Το αριθ. ΔΟΔ οικ.24414/3779/Φ.Μισθ/20.04.2015 έγ¬ 
γραφο της Γεν. Δ/νσης Οικονομικών Υπηρεσιών του 
Υπουργείου Οικονομίας, Υποδομών, Ναυτιλίας και Του¬ 
ρισμού. 


3. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του κρατικού προ¬ 
ϋπολογισμού, του Υπ. Οικονομίας, Υποδομών, Ναυτιλίας 
και Τουρισμού ύψους 202.550 ευρώ περίπου για το τρέ- 
χον οικονομικό έτος και 243.060 ευρώ περίπου για κάθε 
επόμενο έτος, που θα καλυφθεί από τις πιστώσεις του 
Υπουργείου Οικονομίας. Υποδομών, Ναυτιλίας και Του¬ 
ρισμού των ομάδων ΚΑΕ 0200 και 0500, αποφασίζουμε: 

1. Συνιστάται, από 21-3-2015 Πολιτικό Γ ραφείο Αναπλη¬ 
ρωτή Υπουργού Οικονομίας, Υποδομών, Ναυτιλίας και 
Τουρισμού για να επικουρεί στο έργο του τον Αναπλη¬ 
ρωτή Υπουργό Οικονομίας, Υποδομών, Ναυτιλίας και 
Τουρισμού Χρήστο Σπίρτζη βάσει του νόμου 4320/2015 
(ΦΕΚ Α' 29). 

2. Στο ως άνω Πολιτικό Γ ραφείο συνιστώνται για την 
εκπλήρωση του σκοπού του: 

α) τέσσερις θέσεις (4) θέσεις μετακλητών διοικητικών 
υπαλλήλων. 

β) τρεις (3) ενιαίες θέσεις ειδικών συμβούλων και ει¬ 
δικών συνεργατών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Απριλίου 2015 


ΟΙ ΥΠΟΥΡΓΟΙ 


ΟΙΚΟΝΟΜΙΑΣ, ΥΠΟΔΟΜΩΝ, 
ΝΑΥΤΙΛΙΑΣ ΚΑΙ ΤΟΥΡΙΣΜΟΥ 

ΓΕΩΡΓΙΟΣ ΣΤΑΘΑΚΗΣ 


ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΚΩΝ 

ΔΗΜΗΤΡΙΟΣ ΜΑΡΔΑΣ 

